ਨੀਤੀ ਮੋਹਨ
ਨੀਤੀ ਮੋਹਨ (ਜਨਮ 18 ਨਵੰਬਰ 1979) ਦਿੱਲੀ ਵਿਖੇ ਜਨਮੀ ਇੱਕ ਭਾਰਤੀ ਪਲੇਬੈਕ ਗਾਇਕਾ ਹੈ। ਉਸਨੂੰ ਸਟੂਡੈਂਟ ਆਫ ਦਿ ਯੀਅਰ (2012) ਫਿਲਮ ਵਿੱਚ ਇਸ਼ਕ ਵਾਲਾ ਲਵ ਗਾਣਾ ਗਾਉਣ ਤੋਂ ਬਾਅਦ ਪ੍ਰਮੁੱਖਤਾ ਪ੍ਰਾਪਤ ਹੋਈ। ਉਸਨੂੰ ਨਵੀਂ ਸੰਗੀਤ ਪ੍ਰਤਿਭਾ ਲਈ ਆਰਡੀ ਬਰਮਨ ਫਿਲਮਫੇਅਰ ਅਵਾਰਡ ਮਿਲਿਆ ਅਤੇ ਜਬ ਤਕ ਹੈ ਜਾਨ (2012) ਫਿਲਮ ਦੇ ਗਾਣੇ ਜੀਆ ਰੇ ਗਾਉਣ ਲਈ ਫ਼ਿਲਮਫ਼ੇਅਰ ਸਭ ਤੋਂ ਵਧੀਆ ਪਿੱਠਵਰਤੀ ਗਾਇਕਾ ਹੋਣ ਦਾ ਪੁਰਸਕਾਰ ਮਿਲਿਆ। ਅਮਿਤ ਤ੍ਰਿਵੇਦੀ ਦੀ ਸਾਉਂਡਟ੍ਰੈਕ ਐਲਬਮ ਬਾਂਬੇ ਵੈਲਵੈਟ (2015) ਦੇ ਛੇ ਗਾਣਿਆਂ ਦੀ ਉਸ ਦੀ ਪੇਸ਼ਕਾਰੀ ਨੇ ਸੰਗੀਤ ਦੇ ਆਲੋਚਕਾਂ ਤੋਂ ਸਕਾਰਾਤਮਕ ਪ੍ਰਤੀਕਰਮ ਪ੍ਰਾਪਤ ਕੀਤਾ। ਅਗਲੇ ਸਾਲ, ਉਸ ਨੇ ਫਿਲਮ ਬਾਰ ਬਾਰ ਦੇਖੋ ਦੇ ਗਾਣੇ ਸੌ ਆਸਮਾਨੋਂ ਲਈ ਦੂਜੀ ਫਿਲਮਫੇਅਰ ਨਾਮਜ਼ਦਗੀ ਪ੍ਰਾਪਤ ਕੀਤੀ। ਇਸੇ ਸਾਲ ਵਿੱਚ, ਮੋਹਨ ਵਾਇਸ ਇੰਡੀਆ ਕਿਡਜ਼ ਦੇ ਪਹਿਲੇ ਸੀਜ਼ਨ ਵਿੱਚ ਇੱਕ ਕੋਚ ਅਤੇ ਦ ਵਾਇਸ ਇੰਡੀਆ ਦੇ ਦੂਜੇ ਸੀਜ਼ਨ ਵਿੱਚ ਹਾਜ਼ਰ ਹੋਈ ਸੀ। ਆਪਣੇ ਸੰਗੂਤਕ ਕਰੀਅਰ ਤੋਂ ਇਲਾਵਾ, ਉਹ ਵੱਖ-ਵੱਖ ਚੈਰਿਟੀਆਂ ਅਤੇ ਸਮਾਜਿਕ ਕਾਰਜ਼ਾਂ ਵਿੱਚ ਵੀ ਸ਼ਾਮਲ ਰਹੀ ਹੈ।